กลุ่มรองเท้าผ้าใบผู้หญิงในตลาดสหรัฐอเมริกา มียอดขายเพิ่มขึ้นกี่เปอร์เซ็นต์ในปี 2560
ในอดีต “รองเท้าส้นสูง” กับผู้หญิงนั้นอาจเป็นของคู่กัน แต่ที่สหรัฐอเมริกาในตอนนี้เริ่มไม่ใช่แล้ว เพราะสาวๆ ที่นั่นเลือกที่จะสวมใส่ Sneaker หรือรองเท้าผ้าใบมากขึ้น จนทำให้ตลาดนี้เติบโต และเกิดเหตุการณ์ส้นสูงค้างสต๊อก อุตสาหกรรมเปลี่ยนเร็วทำผู้ค้าปรับตัวไม่ทัน ต้องยอมรับว่าการแต่งกายแบบ Casual หรือแต่งตัวแบบสบายๆ เริ่มเป็นที่นิยมมากขึ้น ทำให้ภาพรวมอุตสาหกรรมแฟชั่นเริ่มเปลี่ยนไปในทิศทางนี้ และกลุ่มสินค้ารองเท้าก็ถูกบังคับให้ปรับตัวเช่นกัน เพราะไหนๆ จะแต่งตัวแบบ Casual ทั้งทีก็ต้องใส่ Snaeker หรือรองเท้าผ้าใบ จะให้ใส่ส้นสูงก็คงไม่ใช่นัก แต่การเปลี่ยนแปลงของแฟชั่นครั้งนี้สร้างแรงกระเพื่อมในตลาดสหรัฐอเมริกาเป็นอย่างมาก เพราะกลุ่มรองเท้าผ้าใบผู้หญิงนั้นมียอดขายเพิ่มขึ้นถึง 37% ในปี 2560 และเป็นหนึ่งในตัวขับเคลื่อนให้ตลาดรองเท้ากีฬาในสหรัฐฯ เติบโต 2% คิดเป็นมูลค่ากว่า 20,000 ล้านดอลลาร์สหรัฐ (ราว 6.4 แสนล้านบาท) โดยแบรนด์ที่ได้อานิสงส์นี้เต็มๆ ก็คงไม่พ้นแบรนด์อุปกรณ์กีฬาเช่น Nike, Adidas และ Puma เป็นต้น ซึ่ง 2 แบรนด์แรกนั้นถือเป็นฟันเฟืองหลักของการเติบโตก็ว่าได้ เพราะมียอดขายเพิ่มขึ้นคิดเป็นเกือบครึ่งหนึ่งของการเติบโตเลยทีเดียว แต่การเปลี่ยนแปลงครั้งนี้ก็ทำให้ผู้ค้าต่างๆ ปรับตัวไม่ทัน จนเหลือสต๊อกรองเท้าส้นสูงจำนวนมาก แต่งตัวแนว Casual ยังไปได้อีก 2-3 ปีแน่ๆ Beth Goldstein ผู้อำนวยการระดับสูงของบริษัทวิจัย NPD เล่าให้ฟังว่า “ความสะดวกสบาย” คือเรื่องที่ผู้หญิงยุคนี้ต้องการที่สุด เพราะด้วยชีวิตที่เร่งรีบ การจะให้ใส่ส้นสูงตลอดเวลาก็คงไม่ใช่เรื่อง ประกอบกับ Snaeker ก็เริ่มมีหลากหลายมากขึ้น และสามารถเลือกมาใส่กับเสื้อผ้าได้หลากหลายแนว “ในปีที่ผ่านมาตลาดรองเท้าส้นสูงนั้นปรับตัวลดลงถึง 11% และมีผู้ค้าหลายรายมีสินค้าคงค้างสต๊อก ยิ่งทำสำรวจก็พบว่าสต๊อกเหล่านั้นเพิ่มขึ้น 28% เมื่อเทียบกับปี 2559 โดยเฉพาะรองเท้าส้นสูงที่มีความสูงมากกว่า 3 นิ้ว เนื่องจากรองเท้าแบบนี้ใส่ได้โอกาสเดียว ต่างจาก Sneaker หรือรองเท้าส้นเตี้ยที่ใส่ได้หลากหลายโอกาสกว่า” และจากทิศทางการแต่งตัว Casual ที่ยังเดินหน้าไปอีกระยะหนึ่ง จึงคาดว่าตลาดรองเท้ากีฬาในสหรัฐจะเติบโตอย่างน้อย 2% ไปอีกระยะ ยิ่งปัจจุบันมีคนดังมากกมายมาทำการตลาดร่วมกับแบรนด์อุปกรณ์กีฬาเช่น Kanye West กับ Adidas และ Rihanna กับ Puma ก็ทำให้โอกาสการเติบโตนั้นมีมากขึ้นไปอีก สรุป ถ้าลองมองดูสาวๆ ในประเทศไทยก็เป็นเช่นเดียวกับสหรัฐฯ นั่นคือรองเท้าผ้าใบเริ่มถูกสวมใส่มากขึ้น ประกอบกับชีวิตวันทำงานของหลายๆ คนก็เลือกใส่รองเท้าส้นเตี้ยมากกว่า ดังนั้นหากค้าปลีกในไทยยังไม่ปรับตัว เชื่อว่าจะมีปัญหาเรื่องสต๊อกสินค้าแน่นอน แต่ฝั่งผู้บริโภคคงยิ้มกริ่ม เพราะอาจมีรองเท้าส้นสูงมาลดราคาบ่อยๆ ก็ได้
กลุ่มรองเท้าผ้าใบผู้หญิงในตลาดสหรัฐอเมริกา มียอดขายเพิ่มขึ้นถึง 37% ในปี 2560 และเป็นหนึ่งในตัวขับเคลื่อนให้ตลาดรองเท้ากีฬาในสหรัฐฯ เติบโต 2% คิดเป็นมูลค่ากว่า 20,000 ล้านดอลลาร์สหรัฐ (ราว 6.4 แสนล้านบาท)